లండన్, మార్చి 22: లండన్ నగరం ఉగ్రదాడితో ఉలిక్కిపడింది. బ్రిటన్ పార్లమెంటును లక్ష్యంగా చేసుకొని ఓ ఆగంతకుడు ఉగ్రదాడికి తెగబడ్డాడు. పార్లమెంటుకు కూతవేటు దూరంలోని వెస్ట్మినిస్టర్ బ్రిడ్జిపై ప్రారంభమైన ఆగంతకుడి బీభత్సకాండ పార్లమెంటు ప్రధాన ద్వారం వద్ద అతన్ని భద్రతా సిబ్బంది కాల్చి చంపడంతో ముగిసింది. పార్లమెంటు సమావేశాలు జరుగుతుండగా ఈ ఘటన చోటుచేసుకోవడం తీవ్ర కలకలం సృష్టించింది. ఉగ్రవాది చేతిలో ఇద్దరు పౌరులు, ఒక పోలీసు అధికారి మరణించారు. అబూ ఇజాదీన్... అల్ గురాబా అనే సంస్థ ప్రతినిధి. ఈ సంస్థ ఉగ్రదాడులను ప్రేరేపిస్తోందంటూ పదేళ్ల క్రితమే ఉగ్రవాద చట్టం కింద బ్రిటన్ ప్రభుత్వం నిషేధించింది. అబూ ఇజాదీన్పైనా రెండు నెలల క్రితం అరెస్టు వారెంటు జారీ అయింది. అంతలోనే... అబూ ఉన్మాదిలా మారిపోయాడు. బుధవారం ఒక కారులో బ్రిటన్ పార్లమెంటువైపు బయలుదేరాడు. అతివేగంగా కారు నడుపుతూ... వెస్ట్ మినిస్టర్ వంతెనపై వెళుతున్న పాదచారులను కారుతో ఢీకొట్టాడు. దీంతో ఇద్దరు పౌరులు అక్కడికక్కడే మృతి చెందారు. సుమారు 20 మంది గాయపడ్డారు. వీరిలో ముగ్గురు ఫ్రెంచ్ విద్యార్థులు ఉన్నారు. క్షతగాత్రుల్లో భారతీయులు ఎవ్వరూ లేరని పోలీసులు ప్రకటించారు. వంతెన రెయిలింగ్ను ఢీకొని... కారు కూడా ఆగిపోయింది. ఆ వెంటనే... అబూ ఇజాదీన్ పార్లమెంటువైపు పరుగులు తీశాడు. ఆ సమయంలో పార్లమెంటు సమావేశాలు జరుగుతున్నాయి. సరిగ్గా బుధవారం మధ్యాహ్నం 2 గంటల సమయంలో అబూ పార్లమెంటు ప్రధాన ద్వారం గుండా లోపలికి చొరబడేందుకు యత్నించాడు. అతని చేతిలో... ఓ కత్తి కూడా ఉంది. అప్రమత్తమైన భద్రతా సిబ్బంది అతన్ని అడ్డుకున్నారు. అబూ ఓ పోలీసు అధికారిపై కత్తితో దాడికి దిగాడు. తీవ్రంగా గాయపరిచాడు. లొంగిపోవాల్సిందిగా భద్రతా సిబ్బంది పలుమార్లు హెచ్చరించినా... అబూ పట్టించుకోలేదు. మరో అధికారిపైనా కత్తితో దాడికి దిగాడు. దీంతో పోలీసులు అతడిని కాల్చి చంపారు. మరోవైపు... అబూ చేతిలో గాయపడ్డ పోలీసు అధికారి ఆసుపత్రిలో చికిత్స పొందుతూ మృతి చెందారు. ఇది ఉగ్రవాద దాడేనని, అబూతోపాటు మరికొందరు కూడా ఉండవచ్చునని పోలీసులు పేర్కొన్నారు. పార్లమెంటు వెలుపల ఉగ్రదాడి జరిగిన సమయంలో బ్రిటన్ ప్రధాని థెరెసా మే పార్లమెంటులోనే ఉన్నారు. పార్లమెంటులో తన వారాంతాపు ప్రశ్నోత్తరాల కార్యక్రమాన్ని ముగించుకుని... కారు ఎక్కుతున్న సమయంలో పార్లమెంటు బయట కాల్పులు జరిగాయి. ఈ ఘటనతో పార్లమెంటును తాత్కాలికంగా మూసి వేశారు. లోపల ఉన్న ఎంపీలెవరినీ బయటికి రానివ్వలేదు. పార్లమెంటు సమీపంలో హైఅలర్ట్ ప్రకటించారు.
landan, marchi 22: landan nagaram ugradaaditoe ulikkipadindi. briton paarlamentunu lakshyamgaa chesukoni oo aagantakudu ugradaadiki tegabaddaadu. paarlamentuku koothavetu dooramlooni vestminister bridgipy praarambhamaina aagantakudi beebhatsakanda paarlamentu pradhaana dwaram vadda atanni bhadrata sibbandi kaalchi champadamtho mugisindi. paarlamentu samavesalu jarugutundagaa ee ghatana chotuchesukovadam teevra kalakalam srushtinchindi. ugravaadi chetilo iddaru pourulu, oka polisu adhikari maraninchaaru. aboo izadin... all guraba ane samstha pratinidhi. ee samstha ugradaadulanu prerepistondantu padella kritame ugravaada chattam kinda briton prabhutvam nishedhinchindi. aboo ijaadiinpainaa rendu nelala kritam arestu vaarentu jaarii ayindi. antalone... aboo unmadila maripoyadu. budhavaaram oka kaarulo briton paarlamentuvaipu bayaluderaadu. ativegamgaa kaaru naduputuu... west minister vantenapai velutunna paadachaarulanu kaarutho dheekottaadu. deentho iddaru pourulu akkadikakkade mruti chendaaru. sumaru 20 mandi gayapaddaru. veerilo mugguru french vidyaarthulu unnaaru. kshatagaatrullo bhaaratheeyulu evvaruu lerani poliisulu prakatinchaaru. vantena reyilingnu dheekoni... kaaru kuudaa aagipoyindi. aa ventane... aboo izadin paarlamentuvaipu parugulu teesaadu. aa samayamlo paarlamentu samavesalu jarugutunnaayi. sarigga budhavaaram madhyaahnam 2 gantala samayamlo aboo paarlamentu pradhaana dwaram gunda lopaliki chorabadenduku yatninchaadu. athani chetilo... oo katti kuudaa undi. apramattamaina bhadrata sibbandi atanni addukunnaru. aboo oo polisu adhikaaripai kattito daadiki digaadu. teevramgaa gayaparichadu. longipovalsindiga bhadrata sibbandi palumaarlu hecharinchinaa... aboo pattinchukoledu. maro adhikaaripainaa kattito daadiki digaadu. deentho poliisulu atadini kaalchi champaaru. marovaipu... aboo chetilo gayapadda polisu adhikari aasupatrilo chikitsa pondutuu mruti chendaaru. idhi ugravaada daadenani, aboothopaatu marikondaru kuudaa undavachunani poliisulu perkonnaru. paarlamentu velupala ugradadi jarigina samayamlo briton pradhaani theresa mee paarlamentulone unnaaru. paarlamentulo tana vaaraantaapu prasnottaraala kaaryakramaanni muginchukuni... kaaru ekkutunna samayamlo paarlamentu bayata kaalpulu jarigai. ee ghatanatho paarlamentunu taatkaalikamgaa moosi vaesaaru. lopala unna empeelevarini bayatiki raanivvaledu. paarlamentu sameepamlo hyahalert prakatinchaaru.